
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 2 

13 Ιανουάριου 2016 


ΚΑΝΟΝΙΣΜΟΙ 


ΚΑΝΟΝΙΣΜΟΣ ΥΠ’ ΑΡΙΘ. 281/2015 
Αριθμ. 281/2015 

Περί συστάσεως και λειτουργίας του Συνοδικού Γρα¬ 
φείου Προσκυνηματικών Περιηγήσεων της Εκκλησί¬ 
ας της Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1) Τας διατάξεις των άρθρων 4 περίπτ. ε', 9 παρ. 2 και 
4,10 παρ. 4 και 5 και 42 παρ. 2 του Ν. 590/1977 «Περί του 
Καταστατικού Χάρτου της Εκκλησίας της Ελλάδος». 

2. Την υπ’ αριθ. 57/30.10.2015 Γνωμοδότησιν του Ειδικού 
Νομικού Συμβούλου της Εκκλησίας της Ελλάδος. 

3. Την από 8.12.2015 απόφασιν της Διαρκούς Ιεράς 
Συνόδου, αποφασίζει: 

Ψηφίζει και εγκρίνει τον Κανονισμόν 281/2015, έχοντα 
ούτω: 


ΚΑΝΟΝΙΣΜΟΣ αριθμ. 281/2015 
«Περί συστάσεως και λειτουργίας 
του Συνοδικού Γ ραφείου Προσκυνηματικών 
Περιηγήσεων της Εκκλησίας της Ελλάδος» 

Άρθρο 1 

Η Εκκλησία της Ελλάδος επιθυμούσα να αναδείξει 
τον θρησκευτικό, ιστορικό, πολιτισμικό και οικολογικό 
πλούτο τον αποθησαυρισμένο στα Ιερά Σκηνώματα της 
Πίστεώς μας, δηλαδή τις Ιερές Μονές και τα λοιπά Ιερά 
Προσκυνήματα της Πατρίδος μας, συνιστά παρά τη Ιερά 
Συνόδω, υπηρεσιακή μονάδα επιπέδου Γ ραφείου με την 
ονομασία «Συνοδικό Γ ραφείο Προσκυνηματικών Περιη¬ 
γήσεων της Εκκλησίας της Ελλάδος». 

Σκοπός του Συνοδικού Γραφείου αυτού είναι η ορ¬ 
γάνωση και προώθηση, εντός και εκτός Ελλάδος, των 
προσκυνηματικών περιηγήσεων και η ανάπτυξη όλων 
των μορφών τουρισμού θρησκευτικού ενδιαφέροντος, 
για την προβολή των ποικίλων ιερών θρησκευτικών Μνη¬ 
μείων και Ιερών Μονών και Προσκυνημάτων της Εκκλη¬ 


σίας της Ελλάδος και για την ωφέλεια και πνευματική 
οικοδομή των επισκεπτομένων αυτά. 

Άρθρο 2 

Τ ο Συνοδικό Γ ραφείο διοικείται από Διοικούσα Επιτροπή 
που τελεί υπό τον ιεραρχικό έλεγχο της Διαρκούς Ιεράς 
Συνόδου (ΔΙΣ) και του Μακαριωτάτου Προέδρου Αυτής. 

Η Διοικούσα Επιτροπή είναι ενδεκαμελής (11) και δι¬ 
ορίζεται υπό της ΔΙΣ με πρόταση του Μακαριωτάτου, 
Προέδρου Αυτής, για τριετή θητεία και απαρτίζεται: 

(α) Από τρεις (3) Αρχιερείς της Εκκλησίας της Ελλάδος 
(β) από οκτώ (8) λαϊκούς που έχουν ειδικές γνώσεις και 
εμπειρία επί των θεμάτων του σκοπού της Επιτροπής 
Πρόεδρος της Διοικούσας Επιτροπής καλούμενος ως 
«Πρόεδρος του Συνοδικού Γραφείου» ορίζεται ο Αρ- 
χιερεύς που έχει τα πρεσβεία της Αρχιερωσύνης, και 
αναπληρώνεται από τον επόμενο στην τάξη Αρχιερέα. 

Το αξίωμα των Μελών της Διοικούσας Επιτροπής είναι 
τιμητικόν και άμισθον. 

Άρθρο 3 

Στο Συνοδικό Γ ραφείο διορίζεται ως Γ ραμματεύς αυ¬ 
τού, κληρικός που διαθέτει τα απαραίτητα τυπικά και 
ουσιαστικά προσόντα, δηλαδή γνώση δύο (2) τουλάχι¬ 
στον ευρωπαϊκών γλωσσών, χρήση ηλεκτρονικού υπο¬ 
λογιστή, διαδικτύου και κάθε άλλη εμπειρία και γνώση 
που έχει σχέση με τους σκοπούς του Γ ραφείου. 

Ο Γ ραμματεύς διορίζεται υπό της ΔΙΣ ύστερα από πρό¬ 
ταση του Μακαριωτάτου Πρόεδρου Αυτής και παράλληλα 
ασκεί καθήκοντα Γραμματέως της κατά το άρθρο 2 Δι- 
οικούσης Επιτροπής/Εχει την ευθύνη της οργανώσεως, 
του προσωπικού και της λειτουργίας του Συνοδικού Γ ρα¬ 
φείου και της Διοικούσης Επιτροπής, της προωθήσεως 
των θεμάτων αυτών, εκπροσωπεί, το Συνοδικό Γ ραφείο 
σε εκδηλώσεις και δραστηριότητες σχετικές με τους 
σκοπούς του, εντός Ελλάδος με άδεια του Προέδρου 
του Γ ραφείου και εκτός Ελλάδος ύστερα από σχετική 
πρόταση του Προέδρου αυτού και έγκριση της ΔΙΣ. 

Άρθρο 4 

Γ ια την επίτευξη των σκοπών του το Συνοδικό Γ ρα¬ 
φείο, δια της Διοικούσης Επιτροπής του, χρησιμοποιεί 
τα προσφορότερα μέσα, τα οποία ενδεικτικά είναι: 

α) Η συγκρότηση, στην Αθήνα ή αλλού, ομάδων εργα¬ 
σίας και υπο-επιτροπών, στελεχωμένων με κατάλληλα 
πρόσωπα, κατόπιν προτάσεως του Προέδρου του Γρα¬ 
φείου και εγκρίσεως της ΔΙΣ. Των ομάδων εργασίας 
και των υπο-επιτροπών πάντοτε θα προεδρεύει ο Πρό¬ 
εδρος του Γ ραφείου ή με την έγκρισή του ένα από τα 
Αρχιερατικά Μέλη ή/και ο Γ ραμματεύς του Γ ραφείου. 

β) Η συνεργασία με τις Εκκλησιαστικές-Θρησκευτι- 
κές και Πολιτικές Αρχές και Φορείς, εντός και εκτός 
Ελλάδος 

γ) Η συνεργασία με τα Υπουργεία, τις Αποκεντρω¬ 
μένες Διοικήσεις του Κράτους, τους Οργανισμούς Το¬ 
πικής Αυτοδιοικήσεως κάθε βαθμού και τα θυγατρικά 
τους νομικά πρόσωπα και φορείς, και γενικά όλους τους 
φορείς Γ ενικής Κυβερνήσεως καθώς και αντίστοιχους 
φορείς και εκτός Ελλάδος 

δ) Η δημοσιοποίηση με κάθε πρόσφορο μέσο του έρ¬ 
γου, των δραστηριοτήτων και ενεργειών του Συνοδικού 
Γραφείου, όπως με έντυπα, ηλεκτρονικά, τηλεοπτικά 
και ραδιοφωνικά μέσα και εν γένει νέες τεχνολογίες, 
καθώς και η συνεργασία, κατά περίπτωση με τους φο¬ 
ρείς εκείνους που διαθέτουν αξιοπιστία, εγκυρότητα 
και υπευθυνότητα, για την υλοποίηση των σκοπών του 
Συνοδικού Γ ραφείου. 

Άρθρο 5 

Το Συνοδικό Γραφείο συνεργάζεται επίσης με όλες 
τις υπηρεσίες, Συνοδικές και Ειδικές Συνοδικές Επιτρο¬ 
πές της Εκκλησίας της Ελλάδος, και με όλα τα εκ¬ 
κλησιαστικά νομικά πρόσωπα δημοσίου και ιδιωτικού 
δικαίου, κατά περίπτωση, καθώς και με κάθε θεσμικό 
ή επαγγελματικό φορέα του Τουρισμού και με άλλους 
σχετικούς με το αντικείμενο αυτό κλάδων, εντός και 
εκτός Ελλάδος, των οποίων οι σκοποί ή η δραστηρι¬ 
ότητα συνάδουν προς τους σκοπούς του Συνοδικού 
Γραφείου, συμπεριλαμβανομένων και κερδοσκοπικών 
ή μη κερδοσκοπικών νομικών προσώπων Δημοσίου και 
Ιδιωτικού Δικαίου. 

Ομοίως συνεργάζεται με τους οριζόμενους, από τους 
οικείους Μητροπολίτες, Εκπροσώπους επί των Προσκυ- 
νηματικών Περιηγήσεων, εκάστης Ιεράς Μητροπόλεως 
της Εκκλησίας της Ελλάδος, των οποίων τον συντονισμό 
έχει ο Γ ραμματεύς του Γ ραφείου. 

Το Συνοδικό Γραφείο δύναται να συνεργάζεται κατά 
περίπτωση και με μεμονωμένα, φερέγγυα και αξιόπι¬ 
στα, νομικά πρόσωπα ή επιχειρήσεις του ευρύτερου 
Δημόσιου ή του Ιδιωτικού Τομέα, που έχουν εκφράσει 
ενδιαφέρον υποστήριξης, ενίσχυσης και υλοποιήσεως 
των σκοπών, των δράσεων και δραστηριοτήτων του 
Συνοδικού Γ ραφείου. 

Τέλος, το Συνοδικό Γραφείο με απόφαση του Προ¬ 
έδρου της Διοικούσης Επιτροπής αυτού δύναται να 
παρέχει την αιγίδα του, κατά περίπτωση, σε δράσεις, 
δραστηριότητες ή εκδηλώσεις που συνάδουν προς τους 
σκοπούς του. 

Άρθρο 6 

Στο Συνοδικό Γραφείο, προς επίτευξη των σκοπών 
αυτού, εκάστη Ιερά Μητρόπολη της Εκκλησίας της Ελ¬ 
λάδος διαθέτει κατάλληλο έντυπο, οπτικοακουστικό και 
άλλο υλικό και πληροφορίες περί των Ιερών Προσκυνη¬ 
μάτων, των Ιερών Μονών και των Ιερών Θρησκευτικών 
Μνημείων αυτής. Επίσης παρέχει πρακτικές πληροφο¬ 


ρίες προς ενημέρωση των ομάδων των προσκυνητών 
που επιθυμούν να επισκέπτονται τα ως άνω, και εφ' 
όσον τελούν πάντα υπό την συστατική υπόδειξη του 
Συνοδικού Γ ραφείου. 

Άρθρο 7 

Το Συνοδικό Γραφείο δύναται να συνεργάζεται με 
δημόσιες και ιδιωτικές Σχολές των ξεναγών, καθώς και 
με Ανώτερα και Ανώτατα Εκπαιδευτικά και Τεχνολογικά 
Ιδρύματα, με στόχο πάντοτε την καλύτερη και αποτε¬ 
λεσματικότερη προώθηση των σκοπών του. 

Δύναται επίσης, να οργανώνει, να συντονίζει, να υπο¬ 
στηρίζει Συνέδρια, Ημερίδες, Συναντήσεις και Δράσεις 
ενημέρωσης και κατάρτισης, περί των προσκυνηματικών 
περιηγήσεων, ως και να συμμετέχει σε παρόμοιες, εντός 
και εκτός Ελλάδος, εκδηλώσεις, με σκοπό την κατάλ¬ 
ληλη προετοιμασία των ασχολουμένων με τα θέματα 
του τουρισμού θρησκευτικού ενδιαφέροντος, και να 
συμμετέχει και υλοποιεί πόσης φύσεως προγράμματα 
κρατικά ή ευρωπαϊκά ή διακρατικά. 

Άρθρο 8 

Το Συνοδικό Γραφείο εκπροσωπείται ενώπιον κάθε 
αρχής εκκλησιαστικής, θρησκευτικής, νομοθετικής, πο¬ 
λιτικής, διοικητικής, αυτοδιοικητικής, νομικών προσώπων 
δημοσίου και ιδιωτικού δικαίου, φυσικών πρόσωπων και 
ενώσεων από τον Πρόεδρο ή από τον Γραμματέα αυτού, 
κατόπιν προηγούμενης εγκρίσεως του Προέδρου, ή από 
επιτροπή αποτελούμενη από τα Μέλη της Διοικούσας 
Επιτροπής του Συνοδικού Γ ραφείου. Σε περίπτωση όμως 
αναλήψεως οποιοσδήποτε μορφής δεσμεύσεως έναντι 
τρίτων απαιτείται η έγκριση από την ΔΙΣ, ύστερα από 
εισήγηση προς Αυτήν του Προέδρου του Συνοδικού 
Γ ραφείου. 

Άρθρο 9 

Οι ανάγκες και ο συνολικός όγκος του επιτελούμενου 
από το Συνοδικό Γ ραφείο πολύπλευρου έργου μπορεί 
να καλύπτεται άμεσα και με εσωτερικές μετακινήσεις 
ή αποσπάσεις λαϊκών υπαλλήλων με τα ίδια προσόντα 
που έχει και ο Γ ραμματεύς, από την Ε.Μ.Υ.Ε.Ε. ή και την 
Αποστολική Διακονία. 

Με πρόταση του Προέδρου του Συνοδικού Γ ραφείου 
και σχετική πάντοτε απόφαση της ΔΙΣ μπορεί να ανατί¬ 
θεται συγκεκριμένο έργο για ορισμένο χρόνο σε πρόσω¬ 
πο ή πρόσωπα με τα κατάλληλα προς τούτο προσόντα, 
τα οποία θα λειτουργούν ως Ειδικοί Συνεργάτες του 
Συνοδικού Γ ραφείου υπό την ευθύνη, τον συντονισμό και 
την καθοδήγηση του Γραμματέως αυτού. Η δε σχετική 
δαπάνη θα καλύπτεται στην περίπτωση αυτή από τον 
Προϋπολογισμό του Συνοδικού Γ ραφείου. 

Άρθρο 10 

Η Διοικούσα Επιτροπή συνεδριάζει με βάση Ημερήσια 
Διάταξη και ύστερα από έγγραφη πρόσκληση του Προ¬ 
έδρου αυτής τουλάχιστον μία φορά ανά δύο (2)μήνες. 
Έκτακτες Συνεδριάσεις μπορούν να ορίζονται από τον 
Πρόεδρο είτε κατά την κρίση του, είτε κατόπιν σχετικού 
αιτήματος πέντε τουλάχιστον μελών της Διοικούσης 
Επιτροπής. 

Οι προσκλήσεις για τις τακτικές Συνεδριάσεις απο- 
στέλλονται στα μέλη μία εβδομάδα τουλάχιστον πριν 
την ημερομηνία της οριζομένης συνεδριάσεως. 

Στις Συνεδριάσεις της Διοικούσης Επιτροπής τηρού¬ 
νται Πρακτικά γραμμένα ιδιοχείρως ή σε ηλεκτρονική 
μορφή, από τον Γραμματέα επικουρούμενο υπό των 
κατά το άρθρο 9 παραγράφους 1 και 2 προσώπων. Τα 
Πρακτικά υπογράφονται υπό του Προέδρου και όλων 
των μελών κατά την αμέσως προσεχή Συνεδρίαση αυ¬ 
τής. Η Διοικούσα Επιτροπή στα Γ ραφεία της μεταξύ των 
άλλων τηρεί βιβλία 1) Πρωτοκόλλου, 2) Αλληλογραφίας, 
3) Αρχείου και 4) Βιβλίο Πρακτικών 

Άρθρο 11 

Η Διοικούσα Επιτροπή συντάσσει κάθε χρόνο τον ετή¬ 
σιο Προϋπολογισμό της, ο οποίος κατόπιν επεξεργασίας 
υπό της Οικονομικής Υπηρεσίας (Ε.Κ.Υ.Ο.) εγκρίνεται 
από την Δ.Ι.Σ και καλύπτει τις δαπάνες λειτουργίας του 
Συνοδικού Γ ραφείου συνολικά. Η οικονομική διαχείριση 
του Συνοδικού Γ ραφείου είναι αυτή που ισχύει και για 
όλες τις άλλες Συνοδικές και Ειδικές Συνοδικές Επιτρο¬ 
πές της Εκκλησίας της Ελλάδος. 

Άρθρο 12 

Για κάθε ζήτημα που τυχόν ανακύπτει και δεν προ- 
βλέπεται ο τρόπος επιλύσεώς του από τον παρόντα 
Κανονισμό, επιλαμβάνεται για επίλυσή του η ΔΙΣ είτε 
ύστερα από σχετική εισήγηση της Διοικούσης Επιτρο¬ 
πής είτε διά εισηγήσεως του Προέδρου αυτής. 

Άρθρο 13 

Ο παρών Κανονισμός εφαρμόζεται υπό την ευθύνη 
της Διοικούσης Επιτροπής του Συνοδικού Γραφείου. 
Τροποποιείται δε, ύστερα από σχετική εισήγηση της 
πλειονοψηφίας των μελών της Διοικούσης Επιτροπής 
με την ίδια διαδικασία. 


Άρθρο 14 

Από της ισχύος του παρόντος Κανονισμού η από 23ης 
Νοεμβρίου 2000 Απόφαση της Ιερός Συνόδου της Εκ¬ 
κλησίας της Ελλάδος καταργείται. 

Η ορισθείσα από την ΔΙΣ και λειτουργούσα σήμε¬ 
ρα Ειδική Συνοδική Επιτροπή του Συνοδικού Γ ραφείου 
των Προσκυνηματικών Περιηγήσεων εξακολουθεί να 
λειτουργεί από της δημοσιεύσεως του παρόντος με 
την ίδια σύνθεση, δηλαδή με τον ίδιο Πρόεδρο, Μέλη 
και Γ ραμματέα, ως Διοικούσα Επιτροπή κατά το άρθρο 
2 του παρόντος και για τρία (3) ακόμη ημερολογιακά 
έτη από την ισχύ του Κανονισμού αυτού σύμφωνα με 
το 16ον άρθρο. 

Άρθρο 15 

Από της δημοσιεύσεως του παρόντος Κανονισμού δεν 
προκαλείται δαπάνη σε βάρος του προϋπολογισμού του 
Νομικού Προσώπου της Εκκλησίας της Ελλάδος. 

Άρθρο 16 

Η ισχύς του παρόντος Κανονισμού άρχεται από της 
δημοσιεύσεως αυτού στην Εφημερίδα της Κυβερνήσεως. 
Ο παρών Κανονισμός να δημοσιευθεί και στο επίσημο 
δελτίο της Εκκλησίας της Ελλάδος «ΕΚΚΛΗΣΙΑ» και στον 
επίσημο ιστότοπο της Εκκλησίας της Ελλάδος. 

Ο παρών κανονισμός να δημοσιευθεί στην Εφημερίδα 
της Κυβερνήσεως. 

Αθήνα, 8 Δεκεμβρίου 2015 

Ο Πρόεδρος 
1- Ο Αθηνών ΙΕΡΩΝΥΜΟΣ 

Ακριβές Αντίγραφον 

Ο Αρχιγραμματεύς 
ΐ Ο Μεθώνης ΚΛΗΜΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τσιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - ε-παϊΙ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*01000021301 160004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































